
Vyhodnotenie vonkajšieho pripomienkového konania


	Názov materiálu
	Správa o stave vykonávania verejného zdravotného poistenia za rok 2016

	Číslo materiálu
	12559/2017/977

	Oslovený subjekt
	Ministerstvo financií SR,  Ministerstvo zdravotníctva SR

	Spracovateľ
	Úrad pre dohľad nad zdravotnou starostlivosťou 




	
Článok
	
Rezort
	
Pripomienka
	
Typ**)
	
Vyhodnotenie***)

	Strana 6 posledný odsek
	MF SR
	Správa uvádza výšku úhrad za plánovanú ZS poistencov SR v iných členských štátoch EÚ. Uvádza sa ale iba hodnota za rok 2016, na rozdiel od iných sledovaných ukazovateľov chýba údaj za rok 2015 a porovnanie.
Za účelom skvalitnenia a sprehľadnenia textu odporúčame doplniť porovnanie s minulým rokom, tak ako sa uvádza pri väčšine sledovaných ukazovateľov. 
	O
	A

Doplnené: 
„V porovnaní s rokom 2015 úhrada vzrástla  o 0,9 mil. eur , t.j. o 25,5% najmä z dôvodu vyššieho tempa rastu nákladov v segmente finančne náročnej ZS.“

	Strana 11 časť 1.3.
	MF SR
	Odporúčame uviesť zákonný ekvivalent, pretože nákup zdravotnej starostlivosti nie je nikde definovaný
	O
	A
Opravené:
„uzatvárania zmlúv o poskytovaní ZS“

	Strana 11 časť 2
	MF SR
	V systéme verejného zdravotného poistenia neexistuje trh. Odporúčame opraviť.
	O
	A
Opravené:
„V roku 2016 pôsobili vo verejnom zdravotnom poistení 3 zdravotné poisťovne.“

	Strana 13 2. odsek
	MF SR
	
ÚDZS prvý krát vo svojich správach informuje o  súdnom spore, ktorý vnikol pred viac ako 10 rokmi.
Odporúčame tento odsek vynechať. 



Správa uvádza, že úrad v roku 2016 zamietol žiadosť spoločnosti FLOW s.r.o., Šafárikovo námestie č. 7, 811 02 Bratislava zo dňa 14.09.2005 o vydanie povolenia na vykonávanie verejného zdravotného poistenia pre Vivia zdravotnú poisťovňu, a.s..
Za účelom zvýšenia informačnej hodnoty dokumentu odporúčame doplniť stručné odôvodnenie stanoviska úradu.

	O
	ČA
Neakceptujeme, v danom prípade ÚDZS neinformuje o prebiehajúcich súdnych sporoch, nesprávne pochopený obsah.

Doplnené:
„Úrad v roku 2016 zamietol žiadosť spoločnosti FLOW s.r.o., Šafárikovo námestie č. 7, 811 02 Bratislava zo dňa 14.09.2005 o vydanie povolenia na vykonávanie verejného zdravotného poistenia pre Vivia zdravotnú poisťovňu, a.s., z dôvodu, že táto nepreukázala splnenie  podmienok pre vydanie povolenia na vykonávanie verejného zdravotného poistenia zadefinované v § 33 zákona č. 581/2004 Z. z. v znení zákona č. 77/2015 Z. z. (v znení platnom od 01.05.2015)“.

	Strana 14 2. odsek
	MF SR
	Správa informuje o počte zamestnancov ZP, na rozdiel od iných sledovaných ukazovateľov chýba členenie za jednotlivé poisťovne.
Za účelom zvýšenia informačnej hodnoty dokumentu odporúčame doplniť informácie o počte zamestnancov aj individuálne za jednotlivé poisťovne.

	O
	A
Doplnené:
„V roku 2016 v ZP pracovalo priemerne 3 051 zamestnancov, čo bol mierny nárast oproti priemernému počtu v roku 2015 o 16 zamestnancov t.j.  viac o 0,5%.  V DÔVERE ZP sa zvýšil priemerný počet zamestnancov o 14, v Union ZP o 4 a vo VšZP sa znížil o 2 zamestnancov“.

	Tab. č. 4
	MF SR
	Odporúčame opraviť názov tabuľky „trh“
	O
	A
Opravené:
„ZP v sektore verejného zdravotného poistenia“

	Strana 15 
 6. odsek
	MF SR
	Správa uvádza, že došlo k nárastu podaní týkajúcich sa zmeny ZP bez vedomia poistenca. Chýba ale informácia o odôvodnenosti podaní a prípadných vyvodených dôsledkoch.
Za účelom zvýšenia informačnej hodnoty dokumentu odporúčame doplniť informácie o odôvodnenosti podaní a prípadných vyvodených dôsledkoch.

	O
	N
Požadovanými informáciami úrad nedisponuje. 


	Strana 18.
1.odsek
	MF SR
	Odporúčame vynechať „trhovému“
	O
	A
Vypustené

	Strana 24 5. odsek
	MF SR
	Správa uvádza, že v roku 2016 došlo k výraznému nárastu počtu poistencov, ktorí majú nárok na vrátenie doplatkov za lieky. Rovnako došlo k výraznému nárastu celkového finančného objemu. 
Za účelom zvýšenia informačnej hodnoty dokumentu odporúčame vysvetliť tento nárast, to jest zmenu legislatívy, ktorá upravuje podmienky vracania doplatkov.

	O
	A
Doplnené:
„Uvedená nová legislatíva rozšírila okruh poistencov, na ktorých sa vzťahuje limit spoluúčasti a zaviedla nové limity spoluúčasti tým, že znížila ochranný limit na doplatky za lieky pre okruh vtedajších poistencov a stanovila ochranný limit spoluúčasti pre ťažko zdravotne postihnuté deti mladšie ako 6 rokov na 0 eur. Zároveň sa upustilo od sledovania výšky príjmov, a tým sa tiež rozšíril okruh poistencov, na ktorých sa vzťahuje ochranný limit na doplatky na lieky.“  

	Strana 25
3. a 5. odsek
	MF SR
	Správa informuje o počte prípadov, v ktorých úrad rozhodol. Chýba však informácia akým spôsobom, rovnako ako sa uvádza pri rozhodnutia o schválení/neschválení ZP.
Za účelom zvýšenia informačnej hodnoty dokumentu odporúčame v oboch prípadoch doplniť aj informáciu o tom ako úrad rozhodol.

	O
	ČA
K str. 26 odst. 5 Doplnený text: 
„z toho v 7 prípadoch potvrdil rozhodnutie zdravotnej poisťovne o neudelení súhlasu a v 4 prípadoch odvolaniu poistenca vyhovel a súhlas bol dodatočne udelený zdravotnou poisťovňou.“

K str. 26 odst. 5 neakceptujeme, uvedený odsek má dostatočnú informatickú hodnotu, ide o rozhodovanie ZP a pre potreby úradu nie sú tieto informácie potrebné. 

	Strana 29
Časť 2.3.5.3. 
6. odsek
	MF SR
	Vzhľadom k tomu, že splácanie úverov má negatívny vplyv na schodok verejných financií odporúčame uviesť dôvod prečo UDSZ schválil úver
	O
	N
Účelom správy nie je hodnotiť konanie úradu a v roku 2016 úrad nevydal žiadny predchádzajúci  súhlas na úver.


	Strana 30
Časť 2.3.5.4. 
2. odsek
	MF SR
	Odporúčame bližšie definovať aký je rozdiel medzi technickými rezervami (poskytnutú, neuhradenú alebo plánovanú zdravotnú starostlivosť v zmysle § 6 zákona č. 581/2004) tzv. inými technickými rezervami a ostatnými technickými rezervami
	O
	N
Terminológia v zmysle Uč POI 1-04 vydaný MF SR 2015( účtovná závierka ZP).


	Strana 30
Tabuľka č.10  
	MF SR
	Odporúčame vysvetliť rozdiel medzi technickými rezervami (tzv. inými technickými rezervami a ostatnými technickými rezervami)
	O
	N
Terminológia v zmysle Uč POI 1-04 vydaný MF SR 2015( účtovná závierka ZP).

	 Strana 42
Záver
	MF SR
	Odporúčame vypustiť „trhovému“
	O
	A
Vypustené

	V celom texte správy
	MZ SR
	Nahradiť formuláciu „nákup zdravotnej starostlivosti“ formuláciou „úhrada za poskytnutú zdravotnú starostlivosť“.

	O
	N
Nákup zdravotnej starostlivosti nie je identický s úhradou za poskytnutú zdravotnú starostlivosť. ZP zmluvne nakupuje ZS – výkony, dokonca určuje limity, a ak poskytnutá ZS presiahne limit, ZS sa poskytovateľovi neuhradí. ZP zmluvne dohadujú zmluvné objemy. ZP nakupuje aj lieky.

	V celom texte správy
	MZ SR
	Nahradiť formuláciu „trh verejného zdravotného poistenia“ inou vhodnou formuláciou (napr. str. 13, časť 2: vetu „V roku 2016 pôsobili na trhu verejného zdravotného poistenia 3 zdravotné poisťovne“ nahradiť vetou „V roku 2016 mali povolenie na vykonávanie verejného zdravotného poistenia 3 zdravotné poisťovne“)

	O
	A
Opravené v celom texte správy

	Na str. 11 bod 1.3
	MZ SR
	(Regulačné prostredie) vypustiť celý text od slov „ZP uplatňujú regulačné mechanizmy prostredníctvom:...“ až do konca bodu.

	O
	N
ZP uzatvárajú zmluvy s PZS, v ktorých určujú limity (hoci sú nezákonné) takže v správe je opísaný reálny stav ako funguje systém na Slovensku. A všetky body, ktoré sú v texte uvedené ZP realizuje – je to vlastne jej hlavná činnosť, na základe ktorej určuje výšku limitov v závislosti od finančných zdrojov, ktoré má k dispozícii.
Zásadne nesúhlasíme s odstránením odseku.

	Na str. 14 bod 2.2
	MZ SR
	(Organizácia a  riadenie  zdravotnej poisťovne) slová „umožňovali  prostredníctvom internetového portálu“ nahradiť textom „v súlade s povinnosťou, určenou zákonom sprístupňujú prostredníctvom internetového portálu“.

	O
	A
Text opravený:
„ZP svojim poistencom v súlade s povinnosťou určenou zákonom, sprístupňovali prostredníctvom internetového portálu  údaje z  ich osobného účtu vedeného  zdravotnou poisťovňou.“

	Na str. 33 v texte
	MZ SR
	„Ústavná zdravotná starostlivosť, VšZP“ vypustiť vetu: „foniatria, nefrológia - ani jedno lôžko“

	O
	N
Údaje boli spracované na základe údajov, ktoré nám zaslali jednotlivé zdravotné poisťovne, na základe ktorých bola vypracovaná celá správa o VZP. Zdroj údajov: ZP.



*)	vybrať príslušný pojem
**)   	O - ostatné pripomienky
	Z – zásadné pripomienky
***)
	A – akceptované pripomienky
	N – neakceptované pripomienky
	ČA – čiastočne akceptované
		F–015/0


